《秋日端居》
宋代·陈洎

暑退蚊雷静，门閒雀到稀。
露莎蛩自急，星树鹊何依。
井臼贫虽乐，溪山远未归。
时情似秋雁，一一背寒飞。

作者简介：（?—1049）宋徐州彭城人，字亚之。历知怀州，审刑院。仁宗宝元间，自屯田员外郎为御史中丞，出为京西、淮南、京东转运使。庆历六年，入为度支副使，寻转盐铁副使。工诗，风格秀古。有诗集。